Muzej I zasjedanja ZAVNOBiH-a u Mrkonjić Gradu
<s>Muzej 1. zasjedanja ZAVNOBIH-a u Mrkonjić Gradu, osnovan je 1953. godine odlukom Izvršnog vijeća Narodne Republike Bosne i Hercegovine.</s><s>Smješten je u zgradi izgrađenoj 1896. godine kao trgovina porodice Gašić.</s>

<s>Historijski podaci 
Prvo zasjedanje Zemaljskog antifašističkog vijeća narodnog oslobođenja BiH - ZAVNOBiH, koje je ujedno bilo i konstituirajuća skupština, održano je uz prisustvo 141 delegata, od 173 delegovanih.</s><s>Počelo je u Mrkonjić Gradu 25. novembra 1943. u 19 sati.</s><s>Završeno je iste noći (26. novembra) u 4 sata ujutro.</s><s>ZAVNOBIH je osnovan kao centralno političko predstavništvo Narodnooslobodilačkog pokreta i najviši organa narodne vlasti Bosne i Hercegovine, na kojem je potvrđen kontinuitet državnosti Bosne i Hercegovine u novijoj istoriji.</s>

<s>Odbornici su usvojili Rezoluciju ZAVNOBiH-a i Proglas narodima BiH u kojima se ističe da ubuduće BiH i njene narode u zemlji i inostranstvu, mogu zastupati i predstavljati samo ZAVNOBiH i AVNOJ.</s><s>Ovim aktima istovremeno je izražena odlučnost naroda BiH da njihova zemlja, koja nije ni srpska, ni hrvatska, ni muslimanska, nego i srpska i muslimanska i hrvatska, bude zbratimljena zajednica u kojoj će biti osigurana puna ravnopravnost svih Srba, Muslimana i Hrvata.</s><s>Na zasjedanju je izabrana delegacija od 58 članova koja će predstavljati BiH na Drugom zasjedanju AVNOJ-a (29. novembar 1943).</s><s>Istovremeno je konstituisan Prezidijum ZAVNOBiH-a, sastavljen od 31 člana i Predsjedništvo Prezidijuma sa 5 članova: dr. Vojislav Kecmanović, predsjednik, Avdo Humo, prvi potpredsjednik, Aleksandar Preka, drugi potpredsjednik, Đuro Pucar Stari, treći potpredsjednik, i Hasan Brkić, sekretar.</s>

<s>Opis iz 2014. godine 
U toku ratnih dejstava nije pretrpio značajnija oštećenja te se nalazi u veoma lošem stanju usljed neadekvatnog održavanja.</s><s>Objekat je trenutno bez namjene i izložen je daljnjem propadanju.</s><s>Sva pokretna dobra koja su se nalazila u objektu su uništena ili su nestala.</s>

<s>Paučina, polupana stakla na provaljenim ulaznim vratima, uništeni pod na kojem su razbacane slike i pisane poruke na panoima prislonjene uza zidove, uništene stolice na bini, osušeni vijenci ostali na podu od prošlogodišnjeg obilježavanja 25. novembra.<ref>Opis agencije Anadolija' objavljen 25.11.2014.</ref>Na podu uza zid, umjesto na ulazu, stoji mermerna ploča koja svjedoči o istorijskom značaju objekata na kojoj je napisano: 25. i 26. novembra u ovoj zgradi održano je Prvo zasjedanje ZAVNOBiH-a na kojem su udareni temeljni zbratimljene, slobodne i ravnopravne Bosne i Hercegovine u Federativnoj i demokratskoj Jugoslaviji.</s><s>Ne postoje ni biste prvog predsjedavajućeg Vojislava Kecmanovića i sekretara Hasana Brkića.</s><s>Sačuvana je na postolju jedino ona Đure Pucara – Starog, vidno oštećena.''</s>

<s>Reference</s>

<s>Literatura 
 Rodoljub Čolaković -Zapisi iz oslobodilačkog rata, knjiga V. Saiajevo, 1966
 Nikola Babić -Jubilej AVNOJ-a i ZAVNOBiH-a (1943—1963), NIP »Zadrugar«, Sarajevo, 1963</s>

<s>Muzeji u Bosni i Hercegovini
Spomenici Narodnooslobodilačke borbe u Bosni i Hercegovini
Nacionalni spomenici u Mrkonjić Gradu</s>

